Държавен вестник, бр. 15, 2026 г., стр. 13

БРОЙ  15	
Д Ъ Р Ж А В Е Н  В Е С Т Н И К 	
СТР.  13   
закупени от Организацията за нейното 
собствено функциониране или за изпъл­
нение на нейните дейности. 
Член 10
Привилегии по отношение на комуникациите
1. За своите официални комуникации 
Организацията се ползва с третиране не 
по-малко благоприятно от това, което Репуб­
лика България предоставя на всяка междуна­
родна организация или чуждо правителство, 
включително на дипломатическата си мисия, 
по отношение на приоритетите, тарифите и 
таксите за пощенски пратки, каблограми, 
телеграми, радиограми, телефонограми, те­
лефакси, телефонни, електронни и други ко­
муникации, както и тарифите за информация 
за пресата и радиото. Не се прилага цензура 
към официалната кореспонденция и други 
официални комуникации на Организацията.
2. Организацията има право за своите ко­
муникации да използва кодове и да изпраща и 
получава кореспонденция и други документи 
по куриер.
Член 11
Предоставяне на обществени услуги
Основните обществени услуги се предоста­
вят на Организацията при същите основания 
и условия като тези, които се прилагат за дип­
ломатическите мисии в Република България.
Член 12
Привилегии и имунитети на представителите 
на членовете и на нечленуващите участници
1. Представителите на членовете и на нечле­
нуващите участници на заседание, свикано 
от Организацията, по време на изпълнение 
на своите функции и по време на пътуването 
си до и от мястото на заседанието се ползват 
с привилегиите, имунитетите и улесненията, 
предвидени в член IV, раздели 11 и 12 от 
Конвенцията за привилегиите и имунитетите 
на Организацията на обединените нации от 
13 февруари 1946 г.
2. С цел да се осигури на представителите 
на членовете и на нечленуващите участници 
пълна свобода на словото и независимост 
при изпълнение на техните задължения иму­
нитетът срещу съдебен процес по отношение 
на изречени или написани думи и всички 
действия, извършени от тях при изпълнение 
на техните задължения, продължава да е в 
сила независимо, че съответните лица вече 
не са представители на членовете и на нечле­
нуващите участници.
3. Привилегиите и имунитетите се предос­
тавят на членовете и на нечленуващите участ­
ници, за да се гарантират техните функции 
във връзка с Организацията, а не за личното 
им облагодетелстване. Следователно член и 
нечленуващ участник има не само правото, но 
и задължението да се откаже от имунитета на 
своя представител във всеки случай, когато, по 
тяхно мнение, имунитетът би възпрепятствал 
хода на правосъдието и когато отказът може 
да бъде направен, без да се засяга целта, за 
която е предоставен имунитетът.
4. Разпоредбите на параграф 1 от настоящия 
член не се прилагат между българските власти 
и българските граждани или българските 
представители.
Член 13
Привилегии и имунитети на служителите
1. Служителите на Организацията:
(a) се ползват с имунитет срещу арест и 
задържане за действия, извършени в 
качеството им на служители, както и 
срещу конфискация на техния багаж и 
други вещи;
(b) се ползват с имунитет срещу съдебен 
процес за изречени или написани думи 
и извършени действия в служебното им 
качество или в контекста на работата 
им в Организацията; те продължават 
да се ползват с такъв имунитет и след 
приключване на функциите им като 
служители на Организацията;
(c) са освободени от всякаква форма на 
пряко данъчно облагане, както и от 
пенсионни или социалноосигурителни 
вноски върху заплатите, възнагражде­
нията, обезщетенията, пенсиите или 
други елементи на възнаграждението, 
изплащано им от Организацията;
(d) са освободени от участие в пенсионната 
и социалноосигурителната система на 
Република България, тъй като са вклю­
чени в социалноосигурителната система 
на ОИСР, както и в пенсионната схема 
на ОИСР;
(e) се ползват от правото да използват ко­
дове и да изпращат и получават корес­
понденция и други книжа и документи 
по куриер за действия, извършвани в 
качеството им на служители;
(f) са освободени от каквато и да е нацио­
нална военна служба;
(g) са освободени от имиграционни огра­
ничения и регистрация като чужденци 
заедно със своите съпрузи или парт­
ньори и зависими роднини, признати 
от Организацията;
(h) се ползват заедно със своите съпрузи 
или партньори и зависими роднини, 
признати от Организацията, от същите 
привилегии по отношение на репатри­
рането в случай на международна криза 
както членовете на дипломатически 
мисии;